નડાલની વર્ષની સૌ પ્રથમ સત્તાવાર એટીપી (ATP) ટૂર દોહામાં રમાયેલી 250 સિરીઝ કતાર એક્સઝોનમોબિલ ઓપન હતી. ફેબ્રિસ સેન્ટોરો સાથે તેની પ્રથમ રાઉન્ડની મેચ બાદ નડાલને 2008 એટીપી (ATP) વર્લ્ડ ટૂર ચેમ્પિયન ટ્રોફી એનાયત કરાઇ હતી. નડાલ ક્વાર્ટરફાઇનલમાં ગેલ મોનફિલ્સ સામે હાર્યો હતો. નડાલ ભાગીદાર માર્ક લોપેઝ સાથે ટુર્નામેન્ટની ડબલ્સ ઇવેન્ટમાં પ્રવેશ્યો હતો અને ફાઇનલમાં વિશ્વની પ્રથમ ક્રમની ડેનિયલ નેસ્ટર અને નેનાદ ઝિમેન્જિકની ડબલ્સ ટીમને હરાવી હતી. આંકડાશાસ્ત્રી ગ્રેગ શાર્કોના નોંધ્યા મુજબ, 1990 બાદની આ પ્રથમ વખત એવું બન્યું હતું કે વિશ્વનો પ્રથમ ક્રમનો સિંગલ્સ ખેલાડી ફાઇનલમાં વિશ્વના પ્રથમ ક્રમના ડબલ્સ ખેલાડી સામે રમ્યો હોય. 

2009 ઓસ્ટ્રેલિયન ઓપનમાં નડાલ એક પણ સેટ ડ્રોપ કર્યા વગર તેની પાંચ મેચ જીતી ગયો હતો. ત્યાર બાદ તેણે સેમિફાઇનલમાં ઓસ્ટ્રેલિયન ઓપનના ઇતિહાસમાં સૌથી લાંબી, 5 કલાક અને 14 મિનીટ, મેચમાં પોતાના જ દેશના ખેલાડી ફર્નાન્ડો વર્ડાસ્કોને હરાવ્યો હતો. આ વિજયે રોજર ફેડરર સામે ચેમ્પિયનશિપ મેચ મુકરર કરી હતી. હાર્ડ-કોર્ટ ગ્રાન્ડ સ્લેમ પર આ તેમની પ્રથમ અને એકંદર ઓગણીસમી ટક્કર હતી. નડાલે ફેડરરને પાંચ સેટમાં હરાવ્યો હતો અને તેનું સૌ પ્રથમ હાર્ડ-કોર્ટ ગ્રાન્ડ સ્લેમ સિંગલ્સ ટાઇટલ જીત્યું હતું. આ જીતે તેને ઓસ્ટ્રેલિયન ઓપન જીતનાર સૌ પ્રથમ સ્પેનિશ ખેલાડી અને ત્રણ અલગ સપાટી પર ગ્રાન્ડ સિંગલ્સ ટાઇટલ જીતનાર જીમી કોનોર્સ, મેટ્સ વિલાન્ડર, અને આંદ્રે અગાસી બાદનો ચોથો પુરૂષ ટેનિસ ખેલાડી બનાવ્યો હતો. આ જીતે નડાલને એક જ સમયે ત્રણ અલગ સપાટી પર ત્રણ ગ્રાન્ડ સ્લેમ સિંગલ્સ ટાઇટલ મેળવનાર સૌ પ્રથમ પુરૂષ ટેનિસ ખેલાડી બનાવ્યો હતો.
નડાલ બાદમાં રોટરડેમમાં એબીએન એમ્રો (ABN AMRO) વર્લ્ડ ટેનિસ ટુર્નામેન્ટ રમ્યો હતો. ફાઇનલમાં તે બીજા ક્રમે સીડ કરાયેલા મુરે સામે ત્રણ સેટમાં હાર્યો હતો. ફાઇનલ દરમિયાન, નડાલે તેના જમણા ઘૂંટણમાં ટેન્ડનની સમસ્યાનું ધ્યાન રાખવા ટ્રેનરનો બોલાવ્યો હતો, જેણે ફાઇનલ સેટમાં તેની રમતને નોંધપાત્ર રીતે અસર કરી હતી. ઘૂંટણની આ સમસ્યા નડાલના જમણા ઘૂંટણના ટેન્ડનિટિસ સાથે જોડાયેલી ન હતી છતાં તેણે એક સપ્તાહ બાદ બાર્કલેઝ દુબઈ ટેનિસ ચેમ્પિયનશિપ્સમાંથી ઉમેદવારી પાછી ખેંચવા પ્રેરવા જેટલી ગંભીર હતી.

માર્ચમાં નડાલે બેનિડોર્મ, સ્પેનમાં યોજાયેલા ડેવિસ કપ વર્લ્ડ ગ્રૂપમાં પ્રથમ રાઉન્ડ ટાઇમાં ક્લે કોર્ટ સર્બિયાને હરાવવામાં મદદ કરી હતી. નડાલે જાન્કો તિપ્સારેવિક અને નોવાક ડીજોકોવિકને મહાત આપી હતી. વિશ્વના ત્રીજા ક્રમના ખેલાડી ડીજોકોવિક સામેનો વિજય નડાલનો ડેવિસ કપ સિંગલ્સ મેચમાં સતત બારમો વિજય હતો અને ડીજોકોવિક સામે તેનો કારકિર્દી જીત-હાર વિક્રમ વધીને 11-4 થયો હતો જેમાં ક્લે પર 6-0નો પણ સમાવેશ થાય છે.

2009 ઇન્ડિયન વેલ્સ માસ્ટર્સમાં નડાલે તેની તેરમી માસ્ટર્સ 1000 સિરીઝ ટુર્નામેન્ટ જીતી હતી. ચોથા રાઉન્ડમાં નડાલે પાંચ મેચ પોઇન્ટ બચાવ્યા હતા અને બાદમાં સૌ પ્રથમ વખત ડેવિડ નાલબંદિયનને હરાવ્યો હતો. નડાલે ફાઇનલમાં મુરેને હરાવતા પહેલા ક્વાર્ટર ફાઇનલમાં જુઆન માર્ટિન ડેલ પોટ્રોને અને સેમિફાઇનલમાં એન્ડી રોડ્ડિકને હરાવ્યો હતો. આગામી એટીપી (ATP) ટૂર ઇવેન્ટ 2009 મિયામી માસ્ટર્સ હતી. નડાલ ક્વાર્ટરફાઇનલ તરફ આગળ વધ્યો હતો જેમાં તેનો આર્જેટિનાના ખેલાડી ડેલ પોટ્રો સામે ફરી એકવાર મુકાબલો થયો હતો પરંતુ આ વખતે તે હાર્યો હતો. ડેલ પોટ્રોએ પાંચ કારકિર્દી મેચમાં સૌ પ્રથમ વખત નડાલને હરાવ્યો હતો.

નડાલે 2009 મોન્ટે કાર્લો માસ્ટર્સથી તેની યુરોપીયન ક્લે કોર્ટ સીઝનનો પ્રારંભ કર્યો હતો જ્યાં તેણે વિક્રમી સતત પાંચમું સિંગલ્સ ટાઇટલ જીત્યું હતું. ઓપન યુગના વિક્રમમાં તેણે તેની સળંગ પાંચમી જીતમાં ફાઇનલમાં નોવાક ડીજોકોવિકને હરાવ્યો હતો. નડાલ પ્રથમ પુરૂષ ખેલાડી છે જેણે એક જ એટીપી (ATP) માસ્ટર સિરીઝ સળંગ પાંચ વર્ષ સુધી જીતી હોય.

નડાલે બાદમાં બાર્સિલોનામાં એટીપી (ATP) 500 ઇવેન્ટમાં ભાગ લીધો હતો. તે તેની પાંચમી બાર્સિલોના ફાઇનલમાં પહોંચ્યો હતો જ્યાં તેનો ડેવિડ ફેરર સામે મુકાબલો થયો હતો. નડાલે ફેરરને 6–2, 7–5થી હરાવ્યો હતો અને બાર્સિલોનામાં સળંગ પાંચ વિજયનો વિક્રમ બનાવ્યો હતો.
રોમ માસ્ટર્સમાં નડાલ ફાઇનલમાં પહોંચ્યો હતો જ્યાં તેણે નોવાક ડીજોકોવિકને હરાવીને તેનો એકંદર વિક્રમ સુધારીને 13–4 અને સર્બ સામે ક્લે વિક્રમ 8–0 કર્યો હતો. ચાર રોમ ટાઇટલ જીતનાર તે સૌ પ્રથમ ખેલાડી બન્યો હતો.
બે ક્લે-કોર્ટ માસ્ટર્સ જીત્યા બાદ તેણે મેડ્રિડ ઓપનમાં ભાગ લીધો હતો. ફાઇનલમાં તે રોજર ફેડરર સામે 4–6, 4–6થી હાર્યો હતો. 2007 ટેનિસ માસ્ટર્સ કપની સેમિફાઇનલથી અત્યાર સુધીમાં નડાલ ફેડરર સામે પ્રથમ વખત હાર્યો હતો.

19 મેના રોજ, એટીપી (ATP) વર્લ્ડ ટૂરે જાહેરાત કરી હતી કે નડાલ લંડનમાં ઓ2 (O2) અરેના ખાતે રમાનાર 2009 એટીપી (ATP) વર્લ્ડ ટૂર ફાઇનલ માટે ક્વોલિફાય થનાર આઠ ખૈલાડીઓ પૈકીનો પ્રથમ ખેલાડી હતો.

2009 ફ્રેન્ચ ઓપનના ત્રીજા રાઉન્ડમાં લેટન હેવિટને નડાલે (2005–09 ફ્રેન્ચ ઓપન) રોલેન્ડ ગેરોસ ખાતે સળંગ 31 જીતનો વિક્રમ બનાવ્યો હતો અને બીજોર્ન બોર્ગનો (1978–81 ફ્રેન્ચ ઓપન) અગાઉનો સળંગ 28 વિજયનો વિક્રમ તોડ્યો હતો. નડાલ રોલેન્ડ ગેરોસ ખાતે (2007 ફ્રેન્ચ ઓપનની ફાઇનલમાં ફેડરર સામે છેલ્લા બે સેટ જીત્યા બાદ) સળંગ 32 સેટ જીત્યો હતો જે બીજોર્ન બોર્ગના 41 સળંગ સેટ જીતવાના વિક્રમ બાદની બીજા ક્રમની ઇતિહાસની સૌથી લાંબી વિજય શ્રેણી હતી. આ વિજય શ્રેણીનો 31 મે 2009ના રોજ અંત આવ્યો હતો જ્યારે નડાલ ચોથા રાઉન્ડમાં ઉપવિજેતા રોબિન સોડરલિંગ સામે હાર્યો હતો. સ્વિડનનો ખેલાડી 6–2, 6–7(2), 6–4, 7–6(2)થી જીત્યો હતો. ફ્રેન્ચ ઓપનમાં નડાલનો સૌ પ્રથમ પરાજય હતો.

રોલેન્ડ ગેરોસ ખાતે તેની આશ્ચર્યજનક હાર બાદ નડાલ એગોન (AEGON) ચેમ્પિયનશિપ્સમાંથી ઉમેદવારી પાછી ખેંચી હતી. એવી પુષ્ટિ થઇ હતી કે નડાલ તેના બંને ઘૂંટણમાં ટેન્ડિનિટિસથી પીડાય છે. 19 જૂનના રોજ, નડાલે તેની ઘૂંટણની ઇજાનું કારણ આપીને 2009 વિમ્બલ્ડન ચેમ્પિયનશિપમાંથી ઉમેદવારી પાછી ખેંચી હતી. 2001માં ગોરન ઇવાનિસેવિક બાદનો તે પ્રથમ ચેમ્પિયન હતો જે ટાઇટલ બચાવવાનો ન હતો. રોજર ફેડરર ટાઇટલ જીત્યો હતો અને 6 જુલાઇ 2009ના રોજ નડાલ વિશ્વના ટોચના ખેલાડીના ક્રમમાં બીજા સ્થાને ધકેલાયો હતો. નડાલે બાદમાં ડેવિસ કપમાંથી તેની ઉમેદવારી પાછી ખેંચી હતી.

4 ઓગસ્ટના રોજ નડાલના કાકા ટોની નડાલે પુષ્ટિ આપી હતી કે નડાલ મોન્ટરીયલ ખાતે રમાનારા રોજર્સ કપમાં રમવા પાછો ફરશે. રોલેન્ડ ગેરોસ બાદની તેની પ્રથમ ટુર્નામેન્ટમાં નડાલ ક્વાર્ટરફાઇનલમાં જુઆન માર્ટિન ડેલ પોટ્રો સામે હાર્યો હતો. આ હાર સાથે તેણે તેનું વિશ્વના બીજા ક્રમનું સ્થાન 17 ઓગસ્ટ 2009ના રોજ એન્ડી મુરે સામે ગુમાવ્યું હતું અને 25 જુલાઈ 2005થી ત્યાં સુધીમાં સૌ પ્રથમ વખત ટોચના બે સ્થાનની બહાર ધકેલાયો હતો.

યુએસ (US) ઓપનની ક્વાર્ટરફાઇનલમાં તેણે ફર્નાન્ડો ગોન્ઝાલીઝને વરસાદને કારણે વિલંબમાં પડેલા મુકાબલામાં 7–6(4), 7–6(2), 6–0થી હરાવ્યો હતો. જોકે, તેના અગાઉના યુએસ (US) ઓપન કેમ્પેનની જેમ તે સેમિફાઇનલમાં પડી ગયો હતો અને આ વખતે તે આખરી ચેમ્પિયન જુઆન માર્ટિન ડેલ પોટ્રો સામે 2–6, 2–6, 2–6થી હાર્યો હતો. તેના આ પરાજય છતાં એન્ડી મુરેની વહેલી વિદાયને કારણે તે તેનું વિશ્વના બીજા ક્રમના ખેલાડીનું સ્થાન ફરી હાંસલ કરી શક્યો હતો.

વર્લ્ડ ટૂર ફાઇનલમાં નડાલ તેની તમામ ત્રણ મેચ સેટ જીત્યા વગર અનુક્રમે રોબિન સોડરલિંગ, નિકોલે ડેવિડેન્કો, અને નોવાક ડીજોકોવિક સામે હાર્યો હતો.

ડિસેમ્બરમાં નડાલે તેની કારકિર્દીની બીજી ડેવિસ કપ ફાઇનલમાં ભાગ લીધો હતો. તેણે ચેક નંબર 2 ખેલાડી ટોમસ બર્ડિકને તેના પ્રથમ સિંગલ્સ રબરમાં હરાવ્યો હતો અને સ્પેનિશ ડેવિસ કપ ટીમને ટાઇમાં તેનો પ્રથમ પોઇન્ટ આપ્યો હતો. સ્પેનિશ ડેવિસ કપ ટીમે તેનો ચોથો ડેવિસ કપ વિજય હાંસલ કર્યા બાદ નડાલે તેની કારકિર્દીના પ્રથમ ડેવિસ કપ ડેડ રબરમાં જાન હાજેકને હરાવ્યો હતો. આ જીતે નડાલને ડેવિસ કપમાં તેની 14મી સળંગ સિંગલ્સ જીત અપાવી હતી (તેની 13મી જીત ક્લે પર હતી).

નડાલે પાંચ વર્ષમાં ચોથી વખત બીજા ક્રમના ખેલાડી તરીકે વર્ષ પૂર્ણ કર્યું. નડાલે વર્ષ દરમિયાન નવ 6-0 સેટ જીતીને 2009 માટે ગોલ્ડન બાગેલ એવોર્ડ જીત્યો. નડાલે આ એવોર્ડ ત્રણ વખત જીત્યો છે (જે એક ટૂર વિક્રમ છે).

અંગત જીવન
ગ્રાન્ડ સ્લેમ દેખાવ સમયરેખા
પ્રારંભિક જીવન
2009